Source: http://www.legex.ro/Ordin-3283-2012-118646.aspx
Timestamp: 2020-03-28 18:49:05+00:00
Document Index: 31711794

Matched Legal Cases: ['Articolul 2', 'Articolul 2', 'articolul 4', 'articolul 4', 'articolul 4', 'articolul 4', 'Articolul 6', 'Articolul 6', 'Articolul 9', 'Articolul 9', 'articolul 18']

Ordinul 3283/2012 | Legislatie gratuita
Ordin 3283 2012 modifica Procedura - 2011
Ordin 3283 2012 completeaza Procedura - 2011
Ordin 3283 2012 completeaza Ordin 6564 2011
Ordin 3283 2012 modifica Ordin 6564 2011
Ordinul Nr.3283 din 17.02.2012
ACT PUBLICAT ÎN MONITORUL OFICIAL NR. 133 din 24 februarie 2012
În baza prevederilor art. 61 din Legea educaţiei naţionale nr. 1/2011, cu modificările şi completările ulterioare, şi ale art. 2 din Ordonanţa Guvernului nr. 63/2002 privind atribuirea sau schimbarea de denumiri, aprobată cu modificări şi completări prin Legea nr. 48/2003, cu modificările şi completările ulterioare,în temeiul Hotărârii Guvernului nr. 536/2011 privind organizarea şi funcţionarea Ministerului Educaţiei, Cercetării, Tineretului şi Sportului, cu modificările şi completările ulterioare,ministrul educaţiei, cercetării, tineretului şi sportului emite prezentul ordin. Articolul I Procedura de atribuire a denumirilor unităţilor de învăţământ din sistemul naţional de învăţământ preuniversitar, aprobată prin Ordinul ministrului educaţiei, cercetării, tineretului şi sportului nr. 6.564/2011, publicat în Monitorul Oficial al României, Partea I, nr. 922 din 27 decembrie 2011, se modifică şi se completează după cum urmează: 1. Articolul 2 se modifică şi avea următorul cuprins: Articolul 2 Denumirea unităţii de învăţământ trebuie să reflecte, de regulă, nivelul cel mai înalt de învăţământ şcolarizat în unitatea de învăţământ respectivă. 2. La articolul 4, literele a) , d) , e) şi h) se modifică şi vor avea următorul cuprins: a)unităţile de învăţământ pentru educaţie timpurie:
........ ................ ................ ................ ................ ........ .............
d)unităţile de învăţământ pentru nivelul secundar superior sau liceal:
– liceu teoretic;
– liceu de arte;– liceu de arte vizuale;– liceu de muzică;– liceu de coregrafie;– liceu de arhitectură;– liceu teologic;– seminar teologic ortodox;– liceu pedagogic;– liceu cu program sportiv;
– liceu tehnologic;
– liceu; e)colegiu/colegiu tehnic/colegiu naţional - unităţile de învăţământ de nivel liceal care la data intrării în vigoare a prezentei proceduri au dobândit denumirea de colegiu/colegiu tehnic/colegiu naţional îşi păstrează denumirea în forma respectivă, conform ordinului ministrului în baza căruia li s-a atribuit denumirea;........ ................ ................ ................ ................ .......... h)unităţile de învăţământ de nivel gimnazial pentru învăţământul de artă şi sportiv:– şcoală gimnazială de artă;– şcoală gimnazială de arte;– şcoală gimnazială de muzică;– şcoală gimnazială cu program sportiv; 3. La articolul 4, după litera h) se introduce o nouă literă, litera h^1) , cu următorul cuprins: h^1) unităţile de învăţământ cu program sportiv suplimentar: – club sportiv şcolar; 4. La articolul 4, litera i) se modifică şi avea următorul cuprins: i)unităţile de învăţământ pentru învăţământul special:– grădiniţă specială;– şcoală gimnazială specială;– şcoală profesională specială;– liceu special;– liceu tehnologic special;– centru şcolar de educaţie incluzivă;– centru de pedagogie curativă;– şcoală postliceală specială; 5. La articolul 4, după litera i) se introduce o nouă literă, litera i^1) , cu următorul cuprins: i^1) unităţi de învăţământ pentru activităţi extraşcolare: – Palatul Naţional al Copiilor din Bucureşti;– Palatul Copiilor;– Clubul Copiilor; 6. Articolul 6 se modifică şi va avea următorul cuprins: Articolul 6(1) Modificările denumirilor unităţilor de învăţământ de stat şi particular se realizează de către autorităţile administraţiei publice locale, de regulă, anterior solicitării avizului conform al inspectoratului şcolar privind organizarea reţelei şcolare.(2) Pentru anul şcolar 2012-2013, modificările denumirilor unităţilor de învăţământ de stat şi particular se realizează de către autorităţile administraţiei publice locale/judeţene, după intrarea în vigoare a prevederilor prezentei proceduri.(3) În localităţile în care există şi minorităţi naţionale, se asigură, potrivit solicitărilor organizaţiei minorităţilor naţionale, atribuiri de denumiri - nume proprii pentru unităţile de învăţământ şi structurile subordonate acestora, în raport cu ponderea minorităţii respective şi cu respectarea procedurii prevăzute la art. 5. Denumirile - nume proprii propuse se vor baza pe tradiţiile culturale şi istorice ale minorităţii în cauză. 7. Articolul 9 se modifică şi va avea următorul cuprins: Articolul 9(1) Unităţile de învăţământ preuniversitar care, la data intrării în vigoare a prezentei proceduri, au dobândit statutul/denumirea de «colegiu»/«colegiu tehnic»/«colegiu silvic»/ colegiu economic»/«colegiu naţional» îşi păstrează acest statut/denumire, urmând ca celelalte elemente caracteristice să fie corelate cu prevederile prezentei proceduri. (2) Unităţile de învăţământ care, la data intrării în vigoare a prezentei proceduri, au o denumire care reprezintă o tradiţie cultural-istorică, atestată prin documente justificative, pot opta pentru menţinerea acesteia, în conformitate cu prevederile actului normativ prin care li s-a atribuit denumirea respectivă, cu avizul inspectoratului şcolar, urmând ca celelalte elemente caracteristice să fie corelate cu prevederile prezentei proceduri. 8. La articolul 18, după alineatul (1) se introduce un nou alineat, alineatul (2) , cu următorul cuprins:(2) Unităţile de învăţământ cu predare în limba minorităţilor naţionale care devin structuri subordonate altor unităţi de învăţământ cu personalitate juridică îşi menţin denumirea iniţială, cu aprobarea autorităţii administraţiei publice locale şi cu avizul conform al inspectoratului şcolar. 9. La anexa nr. 1, litera D, caseta cu modelul denumirii pentru unitatea de învăţământ pentru nivelul secundar superior sau liceal se modifică şi va avea următorul cuprins: D. Unitate de învăţământ pentru nivelul secundar superior sau liceal:
Unitatea de învăţământ pentru nivelul secundar superior sau liceal Liceul Teoretic/Liceul Teologic/Liceul Tehnologic/Liceu Colegiul/Colegiul Naţional
Numele (nume de personalităţi ori evenimente istorice, politice, culturale sau de orice altă natură)/nr. ... Ion Mincu/nr. 4 Ion Minulescu/nr. 10
Localitatea Buftea Slatina
Nivelul şcolarizat PRE, PRI, GIM, PROF, LIC/LIC TEO/LIC VOC/LIC TEH/POS PRE, PRI, GIM, PROF, LIC ()/GIM, LIC, POS
Adresa Tel./fax/e-mail Aleea Florilor nr. 5 Aleea Florilor nr. 5
10. La anexa nr. 1, litera H, caseta cu modelul denumirii pentru unitatea de învăţământ pentru învăţământul special: SPE se modifică şi va avea următorul cuprins: H. Unitate de învăţământ pentru învăţământul special: SPE
Unitatea de învăţământ pentru învăţământul special Grădiniţă specială/Şcoală gimnazială specială/ Centru şcolar de educaţie incluzivă
Numele (nume de personalităţi ori evenimente istorice, politice, culturale sau de orice altă natură)/nr. ... S. Wonder/nr. 1
Nivelul şcolarizat/Învăţământ special PRE, GIM/SPE
Adresa Tel./fax/e-mail Aleea Florilor nr. 5
11. La anexa nr. 1, litera I, caseta a doua cu modelul denumirii pentru unitatea de învăţământ pentru învăţământul sportiv se modifică şi va avea următorul cuprins: I. Unitate de învăţământ pentru învăţământul sportiv
Unitatea de învăţământ pentru învăţământul sportiv Clubul Şcolar Sportiv
Numele (nume de personalităţi ori evenimente istorice, politice, culturale sau de orice altă natură)/nr. ... N. Dobrin/nr. 1
Nivelul şcolarizat/Profilul LIC/SP
Articolul IIDirecţia generală management, resurse umane şi reţea şcolară din Ministerul Educaţiei, Cercetării, Tineretului şi Sportului, inspectoratele şcolare şi unităţile de învăţământ preuniversitar de stat, confesional şi particular duc la îndeplinire prevederile prezentului ordin. Articolul IIIPrezentul ordin se publică în Monitorul Oficial al României, Partea I. Ministrul educaţiei, cercetării, tineretului şi sportului, Cătălin Ovidiu Baba
COMENTARII la Ordinul 3283/2012
Momentan nu exista niciun comentariu la Ordinul 3283 din 2012
Alte acte pe aceeaşi temă cu Ordin 3283/2012
Ordin 6564 2011
de atribuire a denumirilor unităţilor de învăţământ din sistemul naţional de învăţământ preuniversitar